אלבן לפונט

אלבן לפונט (בצרפתית: Alban Lafont; נולד ב-23 בינואר 1999 בוואגאדוגו שבבורקינה פאסו) הוא כדורגלן צרפתי יליד בורקינה פאסו המשחק בעמדת השוער בקבוצת נאנט.

לפונט הוא השוער הצעיר ביותר ששיחק במסגרת ליגת העל הצרפתית.

קריירת מועדונים

תחילת הקריירה 
לפונט גדל במחלקת הנוער של AS לאטויז מאז שנת 2008, בה שיחק כקשר התקפי לפני שהפך לשוער. הוא שיחק במועדון במשך שש עונות, עד שבשנת 2014 הגיע למחלקת הנוער של טולוז מליגת העל הצרפתית.

טולוז 
לפונט שיחק במחלקת הנוער של טולוז במשך עונה אחת, והספיק גם לערוך הופעה אחת במדי טולוז ב', קבוצת המילואים של המועדון, עד שב-28 בנובמבר 2015 ערך את הופעת הבכורה שלו בקבוצה הראשונה של המועדון, כששיחק 90 דקות בניצחון 0–2 על ניס במסגרת המחזור ה-15 בליגה. בהופעה זו, כשהוא בן 16 ו-310 ימים, הפך לפונט לשוער הצעיר ביותר שלוקח חלק במשחק במסגרת ליגת העל הצרפתית, שיא בו החזיק לפני כן מיקאל לנדרו. לאחר שהפך לשוער הראשון של טולוז, ושמר על רשת נקייה בשני משחקיו הראשונים, ספג לפונט שלושה שערים בהפסד 2–3 ללוריאן במסגרת המחזור ה-17 בליגה. בחודש ינואר 2016 מוקם לפונט במקום ה-34 ברשימת השחקנים הטובים ביותר בעולם שפורסמה על ידי העיתון האיטלקי לה גזטה דלו ספורט, כאחד משני שוערים שהופיעו ברשימה, לצד ג'אנלואיג'י דונארומה האיטלקי. בתום העונה הצליחה טולוז להימנע מירידה לליגה הצרפתית השנייה, בין היתר הודות לשמונה משחקים בהם שמר אלפונט על רשת נקייה ב-24 הופעות ליגה. ב-30 ביוני חתם לפונט על חוזה חדש לארבע שנים במועדון.

לפונט פתח את עונת  כשוער הראשון של טולוז. ב-22 באוקטובר 2016 הוא נבחר כשחקן המצטיין בתיקו 0-0 נגד אנז'ה במסגרת המחזור העשירי בליגה, כשהוא שומר על שער נקי בפעם הרביעית בעשר הופעות ליגה.

פיורנטינה 
ב-2 ביולי 2018 חתם לפונט בקבוצת פיורנטינה האיטלקית, בעסקה שהוערכה בכ-7 מיליון אירו. ב-29 ביוני 2019 הושאל לפונט לנאנט מהליגה הצרפתית.

חיים אישיים 
לפונט נולד בוואגאדוגו, בירת בורקינה פאסו, לאב צרפתי ואם בורקינאית. הוריו התגרשו כאשר היה בן 9, ולפונט עבר להתגורר יחד עם בארו שבצרפת, בעוד אמו נשארה בבורקינה פאסו, בה לימים התקדמה בזירה הפוליטית. לפונט הגיע ממשפחה ספורטיבית. סבו מצד האמא שיחק כדורגל במשך עשר שנים ושימש כיו"ר קבוצת ואגאדוגו שוטינג סטאר, ואמו הייתה חלק נבחרת הכדוריד הלאומית. אביו שיחק טניס. בחודש ינואר 2016 נרצחו כמה מבני משפחתו של לפונט בעת מתקפת הטרור בוואגאדוגו, כאשר מספר חמושים פתחו אש במסעדת "קפוצ'ינו".

קישורים חיצוניים

הערות שוליים 

כדורגלנים בורקינאים
כדורגלנים צרפתים
שוערי כדורגל צרפתים
כדורגלני טולוז
כדורגלני פיורנטינה
כדורגלני נאנט
כדורגלני נבחרת בורקינה פאסו
צרפתים שנולדו ב-1999